6 (кредитен риск от контрагента) от Регламента за капиталовите изисквания в търговския портфейл;
 в)
 Риск във връзка със сетълмента, произтичащ от свободни доставки съгласно член 379 от Регламента за капиталовите изисквания по отношение на всички стопански дейности.
 52.
 В обхвата на образеца попадат всички експозиции, за които капиталовите изисквания се изчисляват съгласно трета част, дял II, глава 2 от Регламента за капиталовите изисквания, във връзка с трета част, дял II, глави 4 и 6 от Регламента за капиталовите изисквания. Институциите, които прилагат член 94, параграф 1 от Регламента за капиталовите изисквания, следва да отчитат в този образец и позициите в търговския си портфейл, когато прилагат трета част, дял II, глава 2 от Регламента за капиталовите изисквания при изчисляване на капиталовите изисквания за тях (трета част, дял II, глави 2 и 6 и дял V от Регламента за капиталовите изисквания). Следователно, образецът предоставя не само подробна информация за вида на експозицията (например, балансови/задбалансови позиции), но и информация относно разпределението на рисковите тегла в съответния клас експозиции.
 53.
 Освен това, CR SA включва позициите за сведение в редове 220 — 250, с цел да се събере още информация за експозициите, обезпечени с ипотека върху недвижими имоти и експозиции с неизпълнение.
 54.
 Тези позиции за сведение се отчитат само за следните класове експозиции:
 а)
 експозиции към централни правителства или централни банки (член 112, буква a) от Регламента за капиталовите изисквания)
 б)
 експозиции към регионални правителства или местни органи на власт (член 112, буква б) от Регламента за капиталовите изисквания)
 в)
 експозиции към субекти от публичния сектор (член 112, буква в) от Регламента за капиталовите изисквания)
 г)
 експозиции към институции (член 112, буква е) от Регламента за капиталовите изисквания)
 д)
 експозиции към дружества (член 112, буква ж) от Регламента за капиталовите изисквания)
 е)
 експозиции на дребно (член 112, буква з) от Регламента за капиталовите изисквания).
 55.
 Отчитането на позициите за сведение не засяга нито изчисляването на рисково претеглените експозиции на класовете експозиции съгласно член 112 букви a) — в) и е) — з) от Регламента за капиталовите изисквания, нито класовете експозиции съгласно член 112, букви и) и й) от Регламента за капиталовите изисквания, отчитани в CR SA.
 56.
 Редовете за позициите за сведение предоставят допълнителна информация за структурата на длъжниците на класовете експозиции „към неизпълнение“ или „обезпечени с недвижим имот“. Тук експозициите се отчитат, когато длъжниците са щели да бъдат отчетени в класовете експозиции „експозиции към централни правителства или централни банки“, „експозиции към регионални правителства или местни органи на власт“, „експозиции към субекти от публичния сектор“, „експозиции към институции“, „експозиции към дружества“ и „експозиции на дребно“ от CR SA, ако тези експозиции не са били разпределени към класовете експозиции „към неизпълнение“ или „обезпечени с недвижим имот“.
 57.
 Например при експозиция, чийто размер на рискова експозиция е изчислен съгласно условията по член 127 от Регламента за капиталовите изисквания и корекциите на стойността са под 20 % тази информация се отчита в CR SA, редове 220 като общ размер и в класа експозиции „към неизпълнение“. Ако тази експозиция, преди настъпването на нейното неизпълнение, е била експозиция